Amariello

L'amariello u amarello ye una color; ye a color d'a luz en un ran entre os 565 y os 580 nanometros, encara que en realidat ye a mezcla d'as colors verde y roya, que a o uello humán s'adhiben ta formar a color amariella. A suya color complementaria ye l'azul.

Pa matices de color u tendencias de color amariello s'utilizan os adchectius: amarillenco, amarillisco, rossiau y espixorriau. Pa animals d'iste color son utilizaus bayo y cetrín.

 Etimolochía 
Bi ha diferents hipotesis sobre a etimolochía d'a palabra amariello. A mes común la fa derivar d'o latín AMARUS ("triste", "amargo"), con o sufixo -ELLU (que en aragonés esdeviene -iello). D'esta traza a color amariella se relacionaría con a muerte y con as malautías luengas. L'aragonés s'alinia en este aspecto con as luengas iberorromanicas galaicoportugués ((a)marelo), astur-leyonés (mariellu) y castellano (amarillo), a diferencia d'as luengas galorromanicas occitán (auriòl, jaune) y francés (jaune), y o catalán (groc, d'o latín CROCUS, "zafrán").

En aragonés medieval trobamos a palabra amariello con regularidat tanto en textos comercials como literarios, con a curiosa excepción d'o "Libro d'as Marabillas d'o Mundo" en o que leyemos tanto amariello como jaune. Actualment en aragonés cheneral no se pronuncia lo diftongo -ie- en o sufixo -iello esta palabra, ni sisquiera en parlas conservaderas d'a pronunciación d'este sufixo como o chistabín Fernando Blas Gabarda, Fernando Romanos Hernando: Diccionario Aragonés: chistabín-castellano. (Bal de Chistau). Gara d'Edizions, 2008. y benasqués Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978., que por a suya situación nordoriental extrema podioron tener atras denominacions en o periodo medieval. Manimenos as normas ortograficas de l'Academia de l'Aragonés recomiendan d'escribir a forma historica d'este sufixo Academia de l'Aragonés Propuesta ortografica de l'Academia de l'Aragonés. EDACAR, 7. Zaragoza, 2010. p 63.

 Usos, simbolismo y expresions 

L'amariello ha estau relacionau con a información y lo sensacionalismo, la prensa amariella y los directorios telefonicos de companyías son en muitos países, las pachinas amariellas.

Ye utilizau en sinyalistica per estar una color que se veye dende larga distancia y per estar la color mas visible per lo uello humano. Ye la color tradicional d'o chaleco reflectante de seguranza​ y per ixas mesmas razons tamién los taxis gosan estar d'ixa color.

En Espanya en o teatro se diz que la color amariella da mala suerte perque muitos creyen que Molière murió representando la suya obra Le Malade imaginaire vestiu d'ixa color, per lo que muitos actors privan utilizar-lo en escena.

 Referencias 

 Vinclos externos 

Categoría:Colors